Nedsættelse af Uddannelsesråd 2014 - 2017 
Sagsfremstilling 
6.      Nedsættelse af Uddannelsesråd 2014 - 2017  
                                                                                                                        Åbent 
Sagsnr.: 326-2014-9982        J.nr.: 54.00.00            Karoline Christensen.: 326-2014-63993 
  
[adresse] 
Uddannelsesrådet er nedsat som et § 17 stk. 4 udvalg, hvilket vil sige et udvalg, der er nedsat til at varetage en 
særlig opgave og fungere som et rådgivende eller forberedende udvalg for Kommunalbestyrelsen samt de øvrige 
stående udvalg. 
  
Uddannelsesrådet for den igangværende valgperiode 2014 – 2017 skal nedsættes, og der lægges i den forbindelse 
op til et nyt kommissorium med en ændret opgavebeskrivelse samt sammensætning af Uddannelsesrådet.  
  
Der foreligger på nuværende tidspunkt et kommissorium fra 2008 med tilføjelser fra 2009, der beskriver 
Uddannelsesrådets opgave og organisering. Disse to dokumenter er vedlagt som bilag. 
  
Det nye kommissorium lægger op til, at Uddannelsesrådet stadig har fokus på at skabe bedre sammenhænge 
mellem de forskellige uddannelsesmæssige niveauer, institutioner og organisationer omkring børn og unge. 
  
Herunder lægges særligt op til to hovedopgaver, der på nuværende tidspunkt er centrale for udviklingen af 
uddannelsesområdet i Kalundborg Kommune: 
· Kvalificering og implementering af Ungestrategien, hvor målsætningen om, at 95 pct. af en ungdomsårgang skal 
gennemføre en ungdomsuddannelse, udgør den røde tråd i Uddannelsesrådets virksomhed 
· Udmøntningen af Folkeskolereformen, særligt med henblik på samarbejdet om den åbne skole og overgangen til 
ungdomsuddannelser 
  
Kommissoriet lægger samtidig op til en ændring i sammensætningen af Uddannelsesrådet. Der er løbende sket 
ændringer i Uddannelsesrådets sammensætning i den foregående valgperiode, hvor nye repræsenterede områder 
er blevet godkendt af Kommunalbestyrelsen. Der er vedhæftet en oversigt over Uddannelsesrådets sammensætning 
ultimo 2013.    
  
På baggrund af erfaringer fra den foregående valgperiode lægges der op til en ny sammensætning. 
Sammensætningen er reduceret i antal med henblik på at skabe bedre mulighed for konkrete drøftelser mellem 
centrale parter på uddannelsesområdet. 
  
Det foreslås følgende sammensætning af Uddannelsesrådet: 
· Kommunalbestyrelsen (3 repræsentanter) 
· Børne- og Kulturdirektøren 
· Gymnasium og HF (1 repræsentant) 
· EUC Nordvestsjælland (1 repræsentant) 
· EUC [adresse], lokalafdelingen (1 repræsentant) 
· Kalundborgegnens Produktionsskole (1 repræsentant) 
· Øvrige uddannelsesinstitutioner (SOSU Nordvestsjælland, VUC, Landbrugsskolen eller Højskole) (1 repræsentant) 
· Ungdommens Uddannelsesvejledning (1 repræsentant) 
· Kalundborgegnens Erhvervsråd (1 repræsentant) 
· Lokalt erhvervsliv (1 repræsentant) 
· Skoleledergruppen ved folkeskolerne i Kalundborg Kommune (1 repræsentant) 
· [adresse] (1 repræsentant) 
· Kalundborg Kommunes Fagcenter for Småbørn og Undervisning (1 repræsentant) 
· Kalundborg Kommunes Jobcenter (1 repræsentant) 
· Elevrepræsentant (1 repræsentant). 
  
Kommunalbestyrelsen har udpeget følgende medlemmer til Uddannelsesrådet: 
Rita Mogensen, Åbjørn Jørgensen og Justina Holm. 
Børne- og Kulturdirektøren er født formand for Uddannelsesrådet. 
  
Efter beslutning om uddannelsesrådets sammensætning og kommissorium vil der blive indhentet indstillinger fra 
hvert af de repræsenterede områder til efterfølgende godkendelse i Kommunalbestyrelsen. 
  
BEHANDLING 
Direktionen, Kommunalbestyrelsen. 
  
INDSTILLING 
Fagcenterchef for Småbørn og Undervisning indstiller, at Kommunalbestyrelsen godkender Kommissoriet for 
Uddannelsesrådet samt den foreslåede sammensætning af rådet. 
Direktionens møde den 25. marts 2014: 
Direktionen vedtog at anbefale fagcenterchef for Småbørn og Undervisnings' indstilling. 
  
Bilag 
  
  
  
  
  
Kommunalbestyrelsens møde den 26. marts 2014: 
Kommunalbestyrelsen vedtog at godkende Direktionens indstilling. 
Oplæg til Kommissorium for Uddannelsesrådet 2014-17.docx 
326-2014-64019 
Notat - kommisorium Uddannelsesråd 2009 
326-2009-58584 
Notat om Uddannelsesråd - 2008 05 21 
326-2008-84571 
Uddannelsesrådmedlemsliste 2013 
326-2012-476216 
